Uqbel ad yinig Dda Qasi ɣer Fransa, yella iḥemmel yiwet n teqcict d tağğarett-is; nettat daɣen tḥemmel-it. Taqcict d ayyur, tesemxell akk ilemẓiyen n taddaet. Babas-s yesεa d ayen kan, yerwa nezzeh. Mi qerrben yimawlan n Dda Qasi ad as-tt-id-xeḍben, yenna-yasen-d baba-s : “Yelli tekker-d deg tawant, win ara tt-yaɣen ilaq ad as-ikemmel mačči ad tt-id-yerr ɣer deffir” Imawlan n Dda Qasi nnan-as dayen , taqcict-a d awezɣi ad d-tekcem s axxamnneɣ.